Szakdolgozat feladat

**Bui Quanganh Krisztián**

Mérnökinformatikus hallgató részére

Ingatlanhirdető portál megvalósítása React és ASP.NET Core alapokon

Az ingatlanpiac folyamatosan változik és fejlődik, és egyre többen választják az online platformokat a lakások vásárlásához és eladásához. Ebben az új digitális korszakban az ingatlan hirdető portálok váltak az elsődleges eszközökké az ingatlanok értékesítéséhez és bérbeadásához. Ezen portálok nemcsak a lakáshirdetések gyűjtését teszik lehetővé, hanem számos kényelmi funkciót is nyújtanak az eladók és a vevők számára.

A szakdolgozatom során egy ingatlanhirdető portált valósítok meg, a felhasználóknak lehetősége lesz hirdetések böngészéséhez és feladásához, továbbá egy előfizetéses rendszert is biztosít, amely segítségével könnyebben láthatóbbá teheti az előfizető hirdetéseit. Az alkalmazáson keresztül üzeneteket is küldhetnek egymásnak a felhasználók, amelyről valósidőben értesülnek.

Az alkalmazás kiszolgáló szervere egy ASP.NET Core alapú REST API lesz, amelyt egy React keretrendszert használó felhasználói felületen keresztül tudunk elérni. A valósidejű üzenetváltást a SignalR technológia segítségével fogom kivitelezni, továbbá Typescript nyelvet fogok használni a frontend fejlesztéséhez a könnyebb átláthatóság és jobb IntelliSense támogatás miatt.

A hallgató feladatának a következőkre kell kiterjednie:

* Ismerje meg az ASP.NET Core, SignalR, React és TypeScript technológiákat.
* Mutassa be a használt technológiákat.
* Tervezze meg és ismertesse az alkalmazás architektúráját.
* Valósítsa meg az alkalmazást az elkészített terv alapján.
* Összegezze a fejlesztés során szerzett tapasztalatait, illetve ismertesse az alkalmazás továbbfejlesztési lehetőségeit.

**Tanszéki konzulens:** Benedek Zoltán, tanársegéd

Budapest, 2023. szeptember 28.

Dr. Charaf Hassan

egyetemi tanár

tanszékvezető